

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 14/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:256/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 6ΚΠΖΩΨΑ-0Μ1** | «**Αδυναμία εκτέλεσης, με ιδία μέσα, της εργασίας: «Απολύμανση κάδων απορριμμάτων»»** |

Στην Άρτα σήμερα την 2α του μηνός Μαΐου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 9582/27-4-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Παπάζογλου Χαράλαμπος 4. Τράμπας Κωνσταντίνος 5. Νταλάκας Δημήτριος 6. Πανέτας Γεώργιος 7. Καραγεώργος Γεώργιος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος 12. Γραμματικού-Παπατσίμπα Θεανώ | 1. Κουτρούμπα Άννα-Μαρία 2. Βλάχος Μιχαήλ 3. Κοσμάς Ηλίας 4. Παπαλέξης Ιωάννης 5. Βασιλάκη-Μητρογιώργου Βικτωρία 6. Βλάρας Γρηγόριος 7. Κιτσαντά Ευαγγελίτσα 8. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος, Χαρακλιάς Κωνσταντίνος, Λιόντος Νικόλαος, Σφήκας Δημήτριος, Πετανίτης Δημήτριος, Μιλτιάδους Γεώργιος, Στασινός Παύλος, Παπαμιχαήλ Κων/νος Ντέμσια Αικατερίνη, Ζυγουβέλης Παναγιώτης, Κατσαντούλα Αναστασία, Παπακίτσος Στέφανος και Ξυλογιάννης Άγγελος .

Στη συνεδρίαση παραβρέθηκαν ο Πρόεδρος της ΔΕ Κωστακιών και οι Πρόεδροι των Τοπ. Κοινοτήτων Πιστιανών και Καμπής οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών

Ομόφωνα το Δημοτικό Συμβούλιο αποφάσισε για την συζήτηση πέντε (5) έκτακτων θεμάτων.

Οι κ.κ. Κοσμάς και Παπαιωάννου αποχώρησαν μετά την συζήτηση του 1ου τακτικού θέματος.Η κα Κιτσαντά αποχώρησε μετά την συζήτηση του 5ου τακτικού θέματος

Ο Πρόεδρος κήρυξε την έναρξη της συνεδρίασης και εισηγούμενος το 20ο τακτικό  θέμα της ημερήσιας διάταξης «Αδυναμία εκτέλεσης, με ιδία μέσα, της εργασίας: «Απολύμανση κάδων απορριμμάτων» έδωσε το λόγο στον αρμόδιο αντιδήμαρχο κ. Βλάχο ο οποίος παίρνοντας το λόγο έθεσε υπόψη του Συμβουλίου τα εξής:

Η Διεύθυνση Καθαριότητας προτίθεται να προβεί στο πλύσιμο και στην απολύμανση των κάδων απορριμμάτων του Δήμου Αρταίων, για την διατήρηση της καθαριότητας και της υγιεινής του Δήμου. Για τις εργασίες αυτές θα χρειαστούν ειδικά οχήματα – πλυντήρια κάδων.

Επειδή:

α) Ο Δήμος Αρταίων διαθέτει ένα απορριμματοφόρο όχημα το οποίο μετά το άδειασμα του κάδου έχει **μόνο** τη δυνατότητα ψεκασμού αυτού εσωτερικά με αποσμητικό υγρό. Ως εκ τούτου δεν καθίσταται εφικτή, αφενός η απομάκρυνση των προσκολλημένων στα τοιχώματα των κάδων, υπολειμμάτων και αφετέρου το πλύσιμο και η απολύμανση του εσωτερικού και εξωτερικού μέρους των κάδων,

β) Το πλύσιμο των κάδων θα πρέπει να γίνει με καδοπλυντήριο, το οποίο θα έχει τη δυνατότητα να θερμαίνει το νερό σε θερμοκρασία τουλάχιστον 70οC ούτως ώστε να απομακρύνονται ακόμη και τα πιο δύσκολα προσκολλημένα απορρίμματα. Επιπλέον, η απολύμανση του εσωτερικού και εξωτερικού μέρους των κάδων θα γίνει με χημικά υλικά, τα οποία θα είναι αβλαβή για τον άνθρωπο, τα ζώα και το περιβάλλον,

γ) Το μέγεθος του οχήματος που διαθέτει ο Δήμος, καθιστά αδύνατη την πρόσβασή του σε όλα τα σημεία του Δήμου, όπως για παράδειγμα στους στενούς δρόμους της άνω πόλης όπου χρειάζεται μικρότερο όχημα και

δ) Για λόγους καθαριότητας και υγιεινής είναι επιτακτική ανάγκη να γίνει εντατικό πλύσιμο και απολύμανση των κάδων απορριμμάτων και όχι απλά ψεκασμός με αποσμητικό υγρό

**Εισηγούμαστε**

1. Την αδυναμία εκτέλεσης της εργασίας «Απολύμανση κάδων απορριμμάτων» με ιδία μέσα και
2. Την εκτέλεση της εργασίας από ιδιώτη εργολάβο (εξωτερικό συνεργάτη) με τη διαδικασία της απευθείας ανάθεσης (Άρθρο 118 παρ. 1 του Ν. 4412/2016).

Κατόπιν τον λόγο ζήτησε και πήρε ο κ. Ζέρβας Πρόεδρος των εργαζομένων του Δήμου, ο οποίος εκτός των άλλων, δήλωσε ότι το συγκεκριμένο έργο μπορεί να εκτελεστεί με το προσωπικό που έχει η Υπηρεσία (έχει ήδη βγει πρόγραμμα καθαρισμού των κάδων) και το πλυντήριο που διαθέτει ο Δήμος, το οποίο ψεκάζει με κρύο νερό , απορρυπαντικό και σε λίγο χρόνο πλένεται και απολυμαίνεται ο κάδος, αλλά και με την παραχώρηση του πλυντηρίου το οποίο διαθέτει ο Δήμος Νικ. Σκουφά, που είχε αγοραστεί ως διαδημοτικό (Δήμος Αμβρακικού και Δήμος Αράχθου) και πρέπει να μας παραχωρηθεί από τον εν λόγω Δήμο, που για κάποιο λόγο δεν το κάνει.

Ο Αντιδήμαρχος κ. Βλάχος στη συνέχεια είπε ότι υπάρχουν 3.000 κάδοι σε όλο το Δήμο, οι εργαζόμενοι είναι λίγοι και για να επιτύχουμε ένα αποτέλεσμα το οποίο είναι προς όφελος των Πολιτών, πρέπει να ανατεθεί η απολύμανση με τη μέθοδο που παραπάνω προτείνεται από την Υπηρεσία.

Πρότεινε να εγκριθεί η αδυναμία και η απολύμανση από ιδιώτη και αν απολυμανθούν από την Υπηρεσία του Δήμου τότε να μην προχωρήσει η διαδικασία ανάθεσης και να ακυρωθεί η απόφαση του Δημοτικού Συμβουλίου.

Ο Γενικός Γραμματέας του Δήμου κ. Σερβετάς στη συνέχεια αναρωτήθηκε πως γίνεται την περασμένη χρονιά που υπήρχαν 7-8 εργάτες περισσότεροι να μην έχουν καθαριστεί οι κάδοι και θα καθαριστούν φέτος με λιγότερους εργάτες. Επεσήμανε δε ότι δεν έχει κατατεθεί κάποιο πρόγραμμα για τον καθαρισμό των κάδων και πως η Υπηρεσία έχοντας υπόψη τα παραπάνω και το συμφέρον των δημοτών, προχώρησε στην εισήγηση για αδυναμία εκτέλεσης της εργασίας.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση και γενομένης ψηφοφορίας κατά την οποία ο κ. Παπαλέξης ο κ. Βλάρας και η κα Βασιλάκη ψήφισαν κατά

**ΑΠΟΦΑΣΙΖΕI ΚΑΤΑ ΠΛΕΙΟΨΗΦΙΑ**

Α. Την αδυναμία εκτέλεσης της εργασίας «Απολύμανση κάδων απορριμμάτων» με ιδία μέσα

Β.- Την εκτέλεση της εργασίας από ιδιώτη εργολάβο (εξωτερικό συνεργάτη) με τη διαδικασία της απευθείας ανάθεσης (Άρθρο 118 παρ. 1 του Ν. 4412/2016).

Γ.- Στην περίπτωση που η εργασία απολύμανσης των κάδων εκτελεστεί από την Υπηρεσία του Δήμου, τότε το Συμβούλιο θα επανέλθει και με νέα αποφασή του θα ακυρώσει την παρούσα.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 256/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

***ΑΚΡΙΒΕΣ ΑΝΤΙΓΡΑΦΟ***

***Άρτα Αυθημερόν***

***Με εντολή Δημάρχου***

***Ο Υπεύθυνος Γραφείου***

***Θόδωρος Ντέμσιας***