

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 13/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:236/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΩΚ55ΩΨΑ-ΑΨ0** | «Αδυναμία «Συμβουλευτικής υποστήριξης για τη συγκέντρωση και τεκμηρίωση προτάσεων βελτίωσης της ποιότητας ζωής στους κοινόχρηστους χώρους της ΔΕ Αρταίων» από τη Διεύθυνση Προγραμματισμού, Πληροφορικής και Περιβαλλοντικών Πολιτικών του Δήμου. » |

Στην Άρτα σήμερα την 2α του μηνός Μαΐου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 9582/27-4-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Παπάζογλου Χαράλαμπος 4. Τράμπας Κωνσταντίνος 5. Νταλάκας Δημήτριος 6. Πανέτας Γεώργιος 7. Καραγεώργος Γεώργιος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος 12. Γραμματικού-Παπατσίμπα Θεανώ | 1. Κουτρούμπα Άννα-Μαρία 2. Βλάχος Μιχαήλ 3. Κοσμάς Ηλίας 4. Παπαλέξης Ιωάννης 5. Βασιλάκη-Μητρογιώργου Βικτωρία 6. Βλάρας Γρηγόριος 7. Κιτσαντά Ευαγγελίτσα 8. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος, Χαρακλιάς Κωνσταντίνος, Λιόντος Νικόλαος, Σφήκας Δημήτριος, Πετανίτης Δημήτριος, Μιλτιάδους Γεώργιος, Στασινός Παύλος, Παπαμιχαήλ Κων/νος Ντέμσια Αικατερίνη, Ζυγουβέλης Παναγιώτης, Κατσαντούλα Αναστασία, Παπακίτσος Στέφανος και Ξυλογιάννης Άγγελος .

Στη συνεδρίαση παραβρέθηκαν ο Πρόεδρος της ΔΕ Κωστακιών και οι Πρόεδροι των Τοπ. Κοινοτήτων Πιστιανών και Καμπής οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών

Ομόφωνα το Δημοτικό Συμβούλιο αποφάσισε για την συζήτηση πέντε (5) έκτακτων θεμάτων.

Οι κ.κ. Κοσμάς και Παπαιωάννου αποχώρησαν μετά την συζήτηση του 1ου τακτικού θέματος.Η κα Κιτσαντά αποχώρησε μετά την συζήτηση του 5ου τακτικού θέματος

Ο κ. Πρόεδρος κήρυξε την έναρξη της συνεδρίασης και εισηγούμενος το 5ο έκτακτο  θέμα της ημερήσιας διάταξης «Αδυναμία Συμβουλευτικής υποστήριξης για τη συγκέντρωση και τεκμηρίωση προτάσεων βελτίωσης της ποιότητας ζωής στους κοινόχρηστους χώρους της ΔΕ Αρταίων» από τη Διεύθυνση Προγραμματισμού, Πληροφορικής και Περιβαλλοντικών Πολιτικών του Δήμου»  έδωσε το λόγο στον κ. Δήμαρχο ο οποίος παίρνοντας το λόγο έθεσε υπόψη του Συμβουλίου τα εξής:

Σύμφωνα με την «Τροποποίηση του Οργανισμού Εσωτερικής Υπηρεσίας (Ο.Ε.Υ.) του Δήμου Αρταίων Νομού Άρτας» (ΦΕΚ 3464/Β/4-10-2017), στις αρμοδιότητες της Διεύθυνσης Προγραμματισμού, Πληροφορικής και Περιβαλλοντικών Πολιτικών του Δήμου Αρταίων, περιλαμβάνεται η συγκέντρωση, επεξεργασία, τεκμηρίωση και ενημέρωση στοιχείων που αφορούν στην ανάπτυξη και στη διάγνωση των αναγκών ανάπτυξης του Δήμου Αρταίων συμπεριλαμβανομένου των κοινόχρηστων χώρων.

Η Διεύθυνση Προγραμματισμού, Πληροφορικής και Περιβαλλοντικών Πολιτικών του Δήμου Αρταίων έχοντας σα στόχο την αναβάθμιση του ελεύθερου δημόσιου χώρου στη ΔΕ Αρταίων, προκειμένου να ενισχύσει την ταυτότητα του τόπου και να αναβαθμίσει την ποιότητα ζωής των κατοίκων αλλά και τις υπηρεσίες που λαμβάνουν οι επισκέπτες, εισηγείται την ανάθεση της υπηρεσίας «Συμβουλευτική υποστήριξη για την συγκέντρωση και τεκμηρίωση προτάσεων βελτίωσης της ποιότητας ζωής στους κοινόχρηστους χώρους της ΔΕ Αρταίων» για την υποστήριξη της.

Η «Συμβουλευτική υποστήριξη για την συγκέντρωση και τεκμηρίωση προτάσεων βελτίωσης της ποιότητας ζωής στους κοινόχρηστους χώρους της ΔΕ Αρταίων» θα περιλαμβάνει τη σύνταξη μια σειράς προτάσεων για ενέργειες ώστε να αναβαθμιστούν οι κοινόχρηστοι χώροι της ΔΕ Αρταίων, την προτεραιοποίηση των προτάσεων αυτών και τον προγραμματισμό τους για τη παροχή αποτελεσμάτων στους χρήστες των χώρων. Το παραδοτέο θα αποτελέσει ένα γενικό σχέδιο προτάσεων βελτίωσης της ποιότητας ζωής στους κοινόχρηστους χώρους της πόλης της Άρτας όπου αναπτύσσεται πληθώρα πολιτιστικών μνημείων για την αύξηση της επισκεψιμότητάς τους.

Η Διεύθυνση Προγραμματισμού, Πληροφορικής και Περιβαλλοντικών Πολιτικών του Δήμου Αρταίων, αδυνατεί να εκπονήσει την ανωτέρω υπηρεσία, για την συγκέντρωση και τεκμηρίωση προτάσεων βελτίωσης της ποιότητας ζωής στους κοινόχρηστους χώρους της ΔΕ Αρταίων, σύμφωνα με την από 2-5-2018 βεβαίωση της, λόγω έλλειψης προσωπικού, τεχνικής αδυναμίας του προσωπικού και ανάγκης παροχής εξειδικευμένων γνώσεων. Επίσης το παραδοτέο θα πρέπει να ολοκληρωθεί άμεσα για να χρησιμοποιηθεί για την ωρίμανση προτάσεων χρηματοδότησης από προγράμματα, που επίκεινται άμεσα στο επόμενο διάστημα.

Εισηγούμαστε την αδυναμία εκτέλεσης της υπηρεσίας «Συμβουλευτική υποστήριξη για την συγκέντρωση και τεκμηρίωση προτάσεων βελτίωσης της ποιότητας ζωής στους κοινόχρηστους χώρους της ΔΕ Αρταίων» από τη Διεύθυνση Προγραμματισμού Πληροφορικής και Περιβαλλοντικών Πολιτικών του Δήμου και την ανάθεση αυτής σε εξωτερικό συνεργάτη.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10,  την εισήγηση και την κλήρωση

**ΑΠΟΦΑΣΙΖΕI ΟΜΟΦΩΝΑ**

Α. Την αδυναμία εκτέλεσης της υπηρεσίας «Συμβουλευτική υποστήριξη για την συγκέντρωση και τεκμηρίωση προτάσεων βελτίωσης της ποιότητας ζωής στους κοινόχρηστους χώρους της ΔΕ Αρταίων» από τη Διεύθυνση Προγραμματισμού Πληροφορικής και Περιβαλλοντικών Πολιτικών του Δήμου για τους λόγους που αναφέρονται στο εισηγητικό μέρος της παρούσας

Β. Την ανάθεση εκτέλεσης της υπηρεσίας «Συμβουλευτική υποστήριξη για την συγκέντρωση και τεκμηρίωση προτάσεων βελτίωσης της ποιότητας ζωής στους κοινόχρηστους χώρους της ΔΕ Αρταίων» σε εξωτερικό συνεργάτη

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 236/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*