

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 14/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:243/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 68Ζ9ΩΨΑ-ΠΙΩ** | «**Συμμετοχή του Δήμου Αρταίων στο περίπτερο της Περιφέρειας Ηπείρου στην Έκθεση Τουρισμού Greek Travel Show 2018»** |

Στην Άρτα σήμερα την 2α του μηνός Μαΐου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 9582/27-4-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Παπάζογλου Χαράλαμπος 4. Τράμπας Κωνσταντίνος 5. Νταλάκας Δημήτριος 6. Πανέτας Γεώργιος 7. Καραγεώργος Γεώργιος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος 12. Γραμματικού-Παπατσίμπα Θεανώ | 1. Κουτρούμπα Άννα-Μαρία 2. Βλάχος Μιχαήλ 3. Κοσμάς Ηλίας 4. Παπαλέξης Ιωάννης 5. Βασιλάκη-Μητρογιώργου Βικτωρία 6. Βλάρας Γρηγόριος 7. Κιτσαντά Ευαγγελίτσα 8. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος, Χαρακλιάς Κωνσταντίνος, Λιόντος Νικόλαος, Σφήκας Δημήτριος, Πετανίτης Δημήτριος, Μιλτιάδους Γεώργιος, Στασινός Παύλος, Παπαμιχαήλ Κων/νος Ντέμσια Αικατερίνη, Ζυγουβέλης Παναγιώτης, Κατσαντούλα Αναστασία, Παπακίτσος Στέφανος και Ξυλογιάννης Άγγελος .

Στη συνεδρίαση παραβρέθηκαν ο Πρόεδρος της ΔΕ Κωστακιών και οι Πρόεδροι των Τοπ. Κοινοτήτων Πιστιανών και Καμπής οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών

Ομόφωνα το Δημοτικό Συμβούλιο αποφάσισε για την συζήτηση πέντε (5) έκτακτων θεμάτων.

Οι κ.κ. Κοσμάς και Παπαιωάννου αποχώρησαν μετά την συζήτηση του 1ου τακτικού θέματος.Η κα Κιτσαντά αποχώρησε μετά την συζήτηση του 5ου τακτικού θέματος

Ο Πρόεδρος κήρυξε την έναρξη της συνεδρίασης και εισηγούμενος το 7ο τακτικό  θέμα της ημερήσιας διάταξης «Συμμετοχή του Δήμου Αρταίων στο περίπτερο της Περιφέρειας Ηπείρου στην ΈκθεσηΤουρισμού Greek Travel Show 2018» έθεσε υπόψη του Συμβουλίου τα εξής:

Στα πλαίσια της ανάδειξης του τουριστικού προϊόντος, ο Δήμος Αρταίων έχει ήδη προβεί σε μία σειρά στοχευμένων ενεργειών, στις οποίες περιλαμβάνεται και η συμμετοχή σε Διεθνείς Εκθέσεις Τουρισμού.

Στην προσπάθεια να συνεχιστεί αυτή η πορεία, η Δημοτική Αρχή έχει προβεί στην κατάρτιση ενός πλήρους και αναλυτικού ετήσιου προγράμματος προβολής του τουριστικού προϊόντος της περιοχής. Ο επόμενος στόχος είναι η παρουσία του Δήμου Αρταίων στη Διεθνή Έκθεση Τουρισμού «Greek Travel Show 2018», η οποία θα πραγματοποιηθεί στην Αθήνα από 4 έως 6 Μαΐου 2018.

H Greek Travel Show 2018 αποτελεί ένα one stop shop γεγονός, όπου ο επισκέπτης μπορεί να ενημερωθεί για κρατήσεις τελευταίας στιγμής, προσφορές, εκπτώσεις και να γνωρίσει όλες τις λεπτομέρειες για τον προορισμό που θα μεταβεί για τις διακοπές του.

Στόχος της έκθεσης είναι να προβάλλει με τον καλύτερο τρόπο το εγχώριο τουριστικό προϊόν και όλους τους ελληνικούς προορισμούς, σε μια προσπάθεια να ενισχύσει τον εσωτερικό τουρισμό και να βοηθήσει τους Έλληνες δυνητικούς ταξιδιώτες να σχεδιάσουν τις διακοπές τους γρήγορα, εύκολα, αποτελεσματικά και στις καλύτερες τιμές. Μάλιστα για το έτος 2018 η Περιφέρεια Ηπείρου είναι ο τιμώμενος Εκθέτης, και για το λόγο αυτό πιστεύουμε ότι είναι μία πολύ καλή ευκαιρία προκειμένου να αναδείξουμε το τουριστικό προϊόν της περιοχής μας.

Παρακαλούμε να εισαχθεί το θέμα στο Δημοτικό Συμβούλιο, προκειμένου να εγκρίνει:

1. Τη συμμετοχή του Δήμου Αρταίων στη Διεθνή Έκθεση Τουρισμού «Greek Travel Show 2018»
2. Τη μετάβαση εκπροσώπου του Δήμου Αρταίων στην Άρτα – Αθήνα κι επιστροφή, και συγκεκριμένα του κου Αρκουμάνη Αθανασίου, αναπληρωτή προϊστάμενου του τμήματος πολιτιστικής & τουριστικής ανάπτυξης του Δήμου Αρταίων

Η μετάβαση κι επιστροφή θα γίνει οδικώς, είτε με όχημα ιδιοκτησίας του εκπροσώπου είτε με δημόσια συγκοινωνία.

Ημερομηνία αναχώρησης: 3/5/2018

Ημερομηνία επανόδου: 7/5/2018

Ημερομηνία έναρξης εργασιών: 4/5/2018

Ημερομηνία λήξης εργασιών: 6/5/2018

Ημέρες διανυκτέρευσης: 4

Ημέρες εκτός έδρας: 5

3.Την έγκριση πραγματοποίησης και διάθεση πίστωσης του ποσού των 560,00 € για τη μετακίνηση του κου Αρκουμάνη (Η σχετική δαπάνη θα βαρύνει τον Κ.Α. 70.6422 «Οδοιπορικά έξοδα και αποζημίωση μετακινούμενων υπαλλήλων»): εισιτήρια, ημερήσια αποζημίωση, έξοδα διαμονής, επιμέρους έξοδα μετακίνησης.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α. Τη συμμετοχή του Δήμου Αρταίων στη Διεθνή Έκθεση Τουρισμού «Greek Travel Show 2018»

Β. Τη μετάβαση εκπροσώπου του Δήμου Αρταίων στην Άρτα – Αθήνα κι επιστροφή, και συγκεκριμένα του κου Αρκουμάνη Αθανασίου, αναπληρωτή προϊστάμενου του τμήματος πολιτιστικής & τουριστικής ανάπτυξης του Δήμου Αρταίων

Η μετάβαση κι επιστροφή θα γίνει οδικώς, είτε με όχημα ιδιοκτησίας του εκπροσώπου είτε με δημόσια συγκοινωνία.

Ημερομηνία αναχώρησης: 3/5/2018

Ημερομηνία επανόδου: 7/5/2018

Ημερομηνία έναρξης εργασιών: 4/5/2018

Ημερομηνία λήξης εργασιών: 6/5/2018

Ημέρες διανυκτέρευσης: 4

Ημέρες εκτός έδρας: 5

Γ. Την έγκριση πραγματοποίησης και διάθεση πίστωσης του ποσού των 560,00 € για τη μετακίνηση του κου Αρκουμάνη (Η σχετική δαπάνη θα βαρύνει τον Κ.Α. 70.6422 «Οδοιπορικά έξοδα και αποζημίωση μετακινούμενων υπαλλήλων»): εισιτήρια, ημερήσια αποζημίωση, έξοδα διαμονής, επιμέρους έξοδα μετακίνησης.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 243/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*