

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 14/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:245/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΨΣΗΒΩΨΑ-ΠΩ3** | «**Επιχορήγηση Ιεράς Μητρόπολης Άρτης για την κοινωνική δομή «Τράπεζα Τροφίμων Καταφυγή»»** |

Στην Άρτα σήμερα την 2α του μηνός Μαΐου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 9582/27-4-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Παπάζογλου Χαράλαμπος 4. Τράμπας Κωνσταντίνος 5. Νταλάκας Δημήτριος 6. Πανέτας Γεώργιος 7. Καραγεώργος Γεώργιος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος 12. Γραμματικού-Παπατσίμπα Θεανώ | 1. Κουτρούμπα Άννα-Μαρία 2. Βλάχος Μιχαήλ 3. Κοσμάς Ηλίας 4. Παπαλέξης Ιωάννης 5. Βασιλάκη-Μητρογιώργου Βικτωρία 6. Βλάρας Γρηγόριος 7. Κιτσαντά Ευαγγελίτσα 8. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος, Χαρακλιάς Κωνσταντίνος, Λιόντος Νικόλαος, Σφήκας Δημήτριος, Πετανίτης Δημήτριος, Μιλτιάδους Γεώργιος, Στασινός Παύλος, Παπαμιχαήλ Κων/νος Ντέμσια Αικατερίνη, Ζυγουβέλης Παναγιώτης, Κατσαντούλα Αναστασία, Παπακίτσος Στέφανος και Ξυλογιάννης Άγγελος .

Στη συνεδρίαση παραβρέθηκαν ο Πρόεδρος της ΔΕ Κωστακιών και οι Πρόεδροι των Τοπ. Κοινοτήτων Πιστιανών και Καμπής οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών

Ομόφωνα το Δημοτικό Συμβούλιο αποφάσισε για την συζήτηση πέντε (5) έκτακτων θεμάτων.

Οι κ.κ. Κοσμάς και Παπαιωάννου αποχώρησαν μετά την συζήτηση του 1ου τακτικού θέματος.Η κα Κιτσαντά αποχώρησε μετά την συζήτηση του 5ου τακτικού θέματος

Ο Πρόεδρος κήρυξε την έναρξη της συνεδρίασης και εισηγούμενος το 9ο τακτικό  θέμα της ημερήσιας διάταξης «Επιχορήγηση Ιεράς Μητρόπολης Άρτης για την κοινωνική δομή «Τράπεζα Τροφίμων Καταφυγή» έθεσε υπόψη του Συμβουλίου τα εξής:

Με την υπ. αρ. 9536/26-4-2018 αίτησή της, η Ιερά Μητρόπολη Άρτης καλεί το Δήμο Αρταίων να την επιχορηγήσει για την κοινωνική της δομή «Τράπεζα Τροφίμων Καταφυγή». Πρόκειται για μία πρωτοβουλία της Ι.Μ. Άρτης που ήρθε ως αποτέλεσμα της οικονομικής κρίσης που μαστίζει τη χώρα μας και λειτουργεί ως συμπληρωματική αρωγή στα οικονομικά βοηθήματα που προσφέρει η Ι.Μ. Άρτης μέσω του Φιλόπτωχου Ταμείου της. Στην επισυναπτόμενη αίτηση της Ι.Μ. Άρτης περιγράφεται λεπτομερέστερα ο ρόλος που καλείται να παίξει αυτή η νεοσύστατη κοινωνική δομή.

Με το παρόν εισηγούμαστε την ενίσχυση της Ι.Μ. Άρτης, στηρίζοντας μία κοινή προσπάθεια προσφοράς αξιοπρεπών συνθηκών διαβίωσης των πολιτών.

Οι δαπάνες που αφορούν στη Δομή για το έτος 2018 υπολογίζονται στις πενήντα χιλιάδες ευρώ (50.000,00€), εκ των οποίων ο Δήμος Αρταίων καλείται να καλύψει τις δέκα χιλιάδες ευρώ (10.000,00€), ενώ το υπόλοιπο ποσό θα καλυφθεί από την Ιερά Μητρόπολη Άρτης.

Το ποσό θα βαρύνει τον ΚΑ 00-6736. «Επιχορηγήσεις σε πολιτιστικούς συλλόγους και σωματεία» οικονομικού έτους 2018, στον οποίο υπάρχει διαθέσιμο υπόλοιπο.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α. Την Επιχορήγηση Ιεράς Μητρόπολης Άρτης για την κοινωνική δομή «Τράπεζα Τροφίμων Καταφυγή» με το ποσό των δέκα χιλιάδων ευρώ (10.000,00€)

Το ποσό θα βαρύνει τον ΚΑ 00-6736. «Επιχορηγήσεις σε πολιτιστικούς συλλόγους και σωματεία» οικονομικού έτους 2018, στον οποίο υπάρχει διαθέσιμο υπόλοιπο.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 245/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*