

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 14/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:251/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ:6Θ54ΩΨΑ-ΓΔ0** | «**Έγκριση εσωτερικού κανονισμού λειτουργίας της «Δομής Κοινωνικού Παντοπωλείου και Παροχής Συσσιτίου» της Πράξης «Δομή Παροχής Βασικών Αγαθών: Κοινωνικό Παντοπωλείο, Παροχή Συσσιτίου, Κοινωνικό Φαρμακείο»**» |

Στην Άρτα σήμερα την 2α του μηνός Μαΐου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 9582/27-4-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Παπάζογλου Χαράλαμπος 4. Τράμπας Κωνσταντίνος 5. Νταλάκας Δημήτριος 6. Πανέτας Γεώργιος 7. Καραγεώργος Γεώργιος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος 12. Γραμματικού-Παπατσίμπα Θεανώ | 1. Κουτρούμπα Άννα-Μαρία 2. Βλάχος Μιχαήλ 3. Κοσμάς Ηλίας 4. Παπαλέξης Ιωάννης 5. Βασιλάκη-Μητρογιώργου Βικτωρία 6. Βλάρας Γρηγόριος 7. Κιτσαντά Ευαγγελίτσα 8. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος, Χαρακλιάς Κωνσταντίνος, Λιόντος Νικόλαος, Σφήκας Δημήτριος, Πετανίτης Δημήτριος, Μιλτιάδους Γεώργιος, Στασινός Παύλος, Παπαμιχαήλ Κων/νος Ντέμσια Αικατερίνη, Ζυγουβέλης Παναγιώτης, Κατσαντούλα Αναστασία, Παπακίτσος Στέφανος και Ξυλογιάννης Άγγελος .

Στη συνεδρίαση παραβρέθηκαν ο Πρόεδρος της ΔΕ Κωστακιών και οι Πρόεδροι των Τοπ. Κοινοτήτων Πιστιανών και Καμπής οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών

Ομόφωνα το Δημοτικό Συμβούλιο αποφάσισε για την συζήτηση πέντε (5) έκτακτων θεμάτων.

Οι κ.κ. Κοσμάς και Παπαιωάννου αποχώρησαν μετά την συζήτηση του 1ου τακτικού θέματος.Η κα Κιτσαντά αποχώρησε μετά την συζήτηση του 5ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 15ο τακτικό  θέμα της ημερήσιας διάταξης «Έγκριση εσωτερικού κανονισμού λειτουργίας της «Δομής Κοινωνικού Παντοπωλείου και Παροχής Συσσιτίου» της Πράξης «Δομή Παροχής Βασικών Αγαθών: Κοινωνικό Παντοπωλείο, Παροχή Συσσιτίου, Κοινωνικό Φαρμακείο» έδωσε το λόγο στην αρμόδια Αντιδήμαρχο κα Άννα Κουτρούμπα η οποία παίρνοντας το λόγο έθεσε υπόψη του Συμβουλίου τα εξής:

**Έχοντας υπόψη:**

1. Τη με αριθμ. 3938 /23-12-2016 Απόφαση Ένταξης της Πράξης με τίτλο «Δομή Παροχής Βασικών Αγαθών: Κοινωνικό Παντοπωλείο, Παροχή Συσσιτίου, Κοινωνικό Φαρμακείο Δήμου Αρταίω**ν**» και MIS 5002201στο Ε.Π. «Ήπειρος 2014-2020».
2. Τη με αριθμ. 88/2017 Απόφαση του Δημοτικού Συμβουλίου σχετικά με την Έγκριση Σχεδίου απόφασης υλοποίησης με ίδια μέσα του Υποέργου (Α/Α:1) «Δομή Κοινωνικού Παντοπωλείου και Παροχής Συσσιτίου».
3. Τη με αριθμ. 154/2018 Απόφαση του Δημοτικού Συμβουλίου που αφορούσε την Έγκριση τροποποίησης Σχεδίου απόφασης υλοποίησης με ίδια μέσα του Υποέργου (Α/Α:1) «Δομή Κοινωνικού Παντοπωλείου και Παροχής Συσσιτίου» στην οποία οριζόταν ημερομηνία έναρξης της δομής η 01/04/2018.
4. Την με αριθμ. Πρωτ.249/2018 απόφαση Δημοτικού Συμβουλίου για την Τροποποίηση της απόφασης υλοποίησης με ίδια μέσα του Υποέργου (Α/Α:1) «Δομή Κοινωνικού Παντοπωλείου και Παροχής Συσσιτίου» της Πράξης «Δομή Παροχής Βασικών Αγαθών: Κοινωνικό Παντοπωλείο, Παροχή Συσσιτίου, Κοινωνικό Φαρμακείο» με κωδικό ΟΠΣ (MIS) 5002201, στην οποία ορίζεται ως ημερομηνία έναρξης της Δομής η 07/05/2018.

και με δεδομένο ότι: οι φορείς υλοποίησης υποχρεούνται σύμφωνα με την ισχύουσα νομοθεσία να συντάσσουν Εσωτερικό Κανονισμό Λειτουργίας, ο οποίος να περιλαμβάνει όλα τα θέματα αναφορικά με την οργάνωση και λειτουργία του «Κοινωνικού Παντοπωλείου και Παροχής Συσσιτίου».

Εισηγούμαστε :

Την έγκριση του παρακάτω σχεδίου Εσωτερικού Κανονισμού Λειτουργίας της «Δομής Κοινωνικού Παντοπωλείου και Παροχής Συσσιτίου» του Δήμου Αρταίων της Πράξης «Δομή Παροχής Βασικών Αγαθών: Κοινωνικό Παντοπωλείο, Παροχή Συσσιτίου, Κοινωνικό Φαρμακείο».

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84 την εισήγηση

**ΑΠΟΦΑΣΙΖΕI ΟΜΟΦΩΝΑ**

Α. Την έγκριση του σχεδίου Εσωτερικού Κανονισμού Λειτουργίας της «Δομής Κοινωνικού Παντοπωλείου και Παροχής Συσσιτίου» του Δήμου Αρταίων της Πράξης «Δομή Παροχής Βασικών Αγαθών: Κοινωνικό Παντοπωλείο, Παροχή Συσσιτίου, Κοινωνικό Φαρμακείο» ως εξής:

****

**ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ**

**ΚΟΙΝΩΝΙΚΟΥ ΠΑΝΤΟΠΩΛΕΙΟΥ-ΣΥΣΣΙΤΙΟΥ**

**ΔΗΜΟΥ ΑΡΤΑΙΩΝ**

**Περιεχόμενα**

ι1

**ΑΡΘΡΟ 1ο : Αντικείμενο Κανονισμού 3**

**ΑΡΘΡΟ 2ο : Βασικές Αρχές - Σκοπός 3**

**ΑΡΟΡΟ 3ο : Παροχές 3**

**ΑΡΘΡΟ 4ο : Έδρα- Κτιριακή Υποδομή 4**

**ΑΡΘΡΟ 5ο : Οργάνωση και Λειτουργία 4**

**ΑΡΘΡΟ 6ο : Αρμοδιότητες Στελεχών 5**

**ΑΡΘΡΟ 7ο : Τροφοδοσία Δομής 7**

**ΑΡΘΡΟ 8ο : Δικαιούχοι 8**

**ΆΡΘΡΟ 9ο : Κάρτα Δικαιούχου 8**

**ΑΡΟΡΟ 10ο : Δικαιολογητικά εγγραφής 9**

**ΑΡΘΡΟ 11ο : Δικαιώματα και Υποχρεώσεις Δικαιούχων 10**

**ΑΡΘΡΟ 12ο : Πιστοποίηση Φυσικού Αντικειμένου 11**

**ΑΡΘΡΟ 13ο: Πόροι 12**

**ΑΡΘΡΟ 14ο: Ρυθμίσεις 12**

**ΑΡΘΡΟ 15ο: : Ισχύς του Κανονισμού 12**

|  |
| --- |
| **ΑΡΘΡΟ 1** |
| **ΑNTIKEIMENO TOY KΑΝΟΝΙΣΜΟΥ** |

Με τον παρόντα Κανονισμό ρυθμίζεται η λειτουργία και διαχείριση του Κοινωνικού Παντοπωλείου - Παροχή Συσσιτίου του Δήμου Αρταίων στο πλαίσιο της πράξης «Δομή Παροχής Βασικών Αγαθών: Κοινωνικό Παντοπωλείο, Παροχή Συσσιτίου, Κοινωνικό Φαρμακείο Δήμου Αρταίων που έχει ενταχθεί στο Ε.Π. «Ήπειρoς» 2014-2020 με την υπ’ αριθμ. 3938/23-12-2016 απόφαση (κωδ. ΟΠΣ ΜΙS 5002201).

|  |
| --- |
| **ΑΡΘΡΟ 2** |
| **ΒΑΣΙΚΕΣ ΑΡΧΕΣ-ΣΚΟΠΟΣ** |

1. Η ίδρυση του Κοινωνικού Παντοπωλείου & της Δομής Παροχής Συσσιτίου από το Δήμο Αρταίων στα πλαίσια ανάπτυξης της κοινωνικής πολιτικής σε τοπικό επίπεδο, έχει σαν στόχο την εφαρμογή προγραμμάτων και δράσεων για την προώθηση της κοινωνικής συνοχής, την καταπολέμηση της φτώχειας και τον κοινωνικού αποκλεισμού, την ευαισθητοποίηση ατόμων καιομάδων πληθυσμού, καθώς και επιχειρήσεων με στόχο τη συμμετοχή τους σε προγράμματα στήριξης των οικονομικά αδύναμων κατοίκων.

2. Το **Κοινωνικό παντοπωλείο** - **δομή παροχής συσσιτίων θα** πληροί τις κείμενες υγειονομικές διατάξεις και θαδιανέμει, σε τακτική βάση, σε ωφελούμενα άτομα που το έχουν ανάγκη, τρόφιμα, είδη παντοπωλείου, είδη ατομικής υγιεινής, κατεψυγμένα προϊόντα, είδη ένδυσης και υπόδησης, βιβλία, παιχνίδια, cd κλπ. Επιπλέον θα παρέχει γεύματα για την σίτιση των ωφελούμενων, θα έχει συγκεκριμένη ελάχιστη δυναμικότητα παροχής γευμάτων, θα διαθέτει το απαιτούμενο προσωπικό και παράλληλα θα συνδέεται με τις τοπικές επιχειρήσεις, σχολεία, την τοπική κοινωνία κ.α. για την συλλογή των παραπάνω προϊόντων. Το Κοινωνικό παντοπωλείο - δομή παροχής συσσιτίων θα λειτουργεί με σταθερό ωράριο, με το απαιτούμενο προσωπικό και συνδέεται με τοπικές επιχειρήσεις, σχολεία, την τοπική κοινωνία.

|  |
| --- |
| **ΑΡΘΡΟ 3** |
| **ΠΑΡΟΧΕΣ** |

1. Στο πλαίσιο λειτουργίας τον Κοινωνικού Παντοπωλείου & της Δομής Παροχής Συσσιτίου προβλέπονται:

1. Διανομή συσκευασμένων τροφίμων και ειδών παντοπωλείου, ειδών ατομικής υγιεινής και κατεψυγμένων προϊόντων.
2. Διανομή ειδών ένδυσης και υπόδησης, ειδών οικιακού εξοπλισμού, παιχνιδιών κ.λπ. καινούριων ή «δεύτερο χέρι».

iii. Διανομή ειδών ψυχαγωγίας όπως βιβλία, cd - dvd, για την κάλυψη αναγκών μάθησης και πολιτισμού.

2. Τα παρεχόμενα είδη και τα υλικά/ προϊόντα των παρεχόμενων γευμάτων τον Κοινωνικού Παντοπωλείου & της Δομής Παροχής Συσσιτίου προέρχονται κυρίως από δωρεές και χορηγίες και εφόσον διαπιστώνεται ανεπάρκεια ειδών είναι δυνατή η προμήθειά τους από το Δήμο σύμφωνα με το Ν. 4412/2016.

Τα είδη και τα γεύματα που παρέχονται από το Κοινωνικό Παντοπωλείο & τη Δομή παροχής Συσσιτίου είναι εντελώς δωρεάν. Οι ποσότητες των προϊόντων/γευμάτων που θα προσφέρονται στους δικαιούχους καθώς και ησυχνότητα παροχής τους, καθορίζονται λαμβάνοντας υπόψη τις υπάρχουσες ποσότητες και είδη των υλικών/ προϊόντων σε συνδυασμό με τον αριθμό των αιτούντων - δυνητικών δικαιούχων τον Κοινωνικού Παντοπωλείου & της Δομής Παροχής Συσσιτίου.

3.Τα υλικά/προϊόντα τον Κοινωνικού Παντοπωλείου & της Δομής Παροχής Συσσιτίου Θα παραχωρούνται δωρεάν από επιχειρηματίες, προμηθευτές, άτομα, οργανωμένους φορείς, σχολεία και επιπλέον θα εξασφαλίζονται μέσω της διοργάνωσης διαφόρων εκδηλώσεων. O αριθμός των δικαιούχων ανά μήνα (μονήρη άτομα και οικογένειες) εξαρτάται από τα προϊόντα τα οποία θα είναι διαθέσιμα.

|  |
| --- |
| **ΑΡΘΡΟ 4** |
| **ΈΔΡΑ-ΚΤΙΡΙΑΚΗ ΥΠΟΔΟΜΗ** |

1. H έδρα του Κοινωνικού Παντοπωλείου - Παροχή Συσσιτίου βρίσκεται στην οδό Αράχθου και Καμηλών στην Άρτα. Οι χώροι της δομής αναπτύσσονται σε 147,00. (Συνολικό εμβαδό κτιρίου 175,00 τ.μ.). Το κτίριο είναι πλήρως προσβάσιμο στα μέσα μαζικής μεταφοράς .

2. Το κτίριο καλύπτει όλες τις απαραίτητες προδιαγραφές (ενεργητική πυροπροστασία, προσβασιμότητα ΑμεΑ, χώρος υγιεινής για ΑμεΑ, κλπ).

|  |
| --- |
| **ΑΡΘΡΟ 5** |
| **ΟΡΓΑΝΩΣΗ ΚΑΙ ΛΕΙΤΟΥΡΓΙΑ** |

1. Το Κοινωνικό Παντοπωλείο & η Δομή Παροχής Συσσιτίου λειτουργεί στο πλαίσιο της κοινωνικής πολιτικής του Δήμου Αρταίων, εξυπηρετώντας τουλάχιστον 160 ωφελούμενους το μήνα.

2. Το Κοινωνικό Παντοπωλείο & η Δομή Παροχής Συσσιτίου λειτουργεί με σταθερό ωράριο, από Δευτέρα έως Παρασκευή, 8:00π.μ.–16:00μ.μ. Ο Δήμος δύναται να τροποποιήσει ή να διευρύνει το ωράριο, σύμφωνα με τις διατάξεις της κείμενης νομοθεσίας, ανάλογα με τις ανάγκες λειτουργίας της δομής για την καλύτερη εξυπηρέτηση των ωφελουμένων.

Πληροί τις κείμενες υγειονομικές διατάξεις, θα έχει συγκεκριμένη ελάχιστη δυναμικότητα παροχής γευμάτων, θα διαθέτει το απαιτούμενο προσωπικό, θα συνδέεται με σχολεία, την τοπική κοινωνία και θα διαθέτει πολιτική συλλογής πλεονάζοντων προϊόντων από τοπικές επιχειρήσεις (εργαστήρια-ζαχαροπλαστεία, αρτοποιεία, εστιατόρια), νοσοκομείο, παιδικούς σταθμούς, Λαϊκή Αγορά, πολίτες κλπ.

1. Το Κοινωνικό Παντοπωλείο & η Δομή Παροχής Συσσιτίου απασχολεί το απαιτούμενο προσωπικό ως αυτό περιγράφεταιστο κεφ. 3.6 του ισχύοντος Οδηγού Εφαρμογής & Λειτουργίας Δομών Παροχής Βασικών Αγαθών της ΕΥΣΕΚΤ, ήτοι:

- Έναν διοικητικό,

-'Εναν (1) Κοινωνικό λειτουργό (ΠΕ/ΤΕ Κοινωνικής Εργασίας με άδεια άσκησης επαγγέλματος),

-'Ενα (1) Μάγειρα,

-'Ενα (1) Βοηθό μάγειρα,

-'Ενα (1) Βοηθητικό προσωπικό.

1. Το Κοινωνικό Παντοπωλείο & η Δομή Παροχής Συσσιτίου είναι προσβάσιμο με τα Μέσα Μαζικής Μεταφοράς.

6. Το Κοινωνικό Παντοπωλείο & η Δομή Παροχής Συσσιτίου θα διαθέτει ηλεκτρονικό σύστημα καταγραφής και μέτρησης της απόδοσής τον (εισερχόμενα προϊόντα, διατιθέμενα προϊόντα, αριθμός ωφελουμένων κλπ.), το οποίο Θα διασυνδεθεί και θα διαλειτουργήσει με το Ενιαίο Πληροφοριακό Σύστημα καταγραφής και παρακολούθησης ωφελουμένων το οποίο προγραμματίζεται να αναπτυχθεί κεντρικά (Υπουργείο Εργασίας, Γενική Γραμματεία Πρόνοιας).

7. Υλοποιεί Σχέδια Δικτύωσης και Δημοσιότητας που αφορούν ενδεικτικά σε:

* Ενέργειες για τη γνωστοποίηση της λειτουργίας της Δομής στους δυνητικά ωφελούμενους και στην ευρύτερη τοπική κοινωνία.
* Ενέργειες για την προσέλκυση εθελοντών, ατόμων και συλλογικών φορέων.
* Ενέργειες για τη συνεργασία με επιχειρήσεις για εξεύρεση δωρεών, χορηγιών κλπ.
* Διασύνδεση και συνεργασία με το Κέντρο Κοινότητας του Δήμου (και με λοιπές Υπηρεσίες αυτού όταν κρίνεται απαραίτητο) για την παροχή ολοκληρωμένων υπηρεσιών ψυχοκοινωνικής στήριξης στους ωφελούμενους.

|  |
| --- |
| **ΑΡΘΡΟ 6** |
| **ΑΡΜΟΔΙΟΤΗΤΕΣ ΣΤΕΛΕΧΩΝ** |

Το προσωπικό τον Κοινωνικού Παντοπωλείου & της Δομής Παροχής Συσσιτίου μεριμνά για τη συγκέντρωση, αποθήκευση και διανομή των παρεχόμενων προϊόντων, καθώς και για την παρασκευή και διανομή των συσσιτίων.

Στο Κοινωνικό Παντοπωλείo & στη Δομή Παροχής Συσσιτίου απασχολούνται διοικητικός υπάλληλος, κοινωνικός λειτουργός (συντονιστής), μάγειρας, βοηθός μάγειρα καθώς και βοηθητικό προσωπικό, οι βασικές αρμοδιότητες των οποίων αναφέρονται παρακάτω:

* **Κοινωνικός Λειτουργός (Συντονιστής/τρια):**
* Ο/Η Συντονιστής/τρια υποστηρίζει διοικητικά τις δραστηριότητες της Δομής.
* Κατά την υποδοχή (πρώτη επίσκεψη) των ωφελουμένων, καταγράφει τα γενικά στοιχεία τους στο πληροφοριακό σύστημα και τους παραπέμπει στο Κέντρο Κοινότητας – εφόσον υπάρχει ανάγκη ή κριθεί σκόπιμο από τα στελέχη της Δομής - για την πλήρη καταγραφή και παρακολούθησή τους. Σε κάθε επόμενη επίσκεψη καταγράφονται η ημερομηνία και τα παρεχόμενα προϊόντα / υπηρεσίες.
* Διατηρεί αρχείο όλων των παραστατικών που αφορούν τη λειτουργία της Δομής
* Παρέχει γραμματειακή υποστήριξη.
* Τηρεί διοικητικό φάκελο, ο οποίος περιλαμβάνει: αρχείο μηνιαίων αναφορών, αρχείο αλληλογραφίας, αρχείο δράσεων δημοσιότητας-προβολής και δικτύωσης με χορηγούς και φορείς της κοινότητας, αρχείο με τα παρουσιολόγια και τις άδειες του προσωπικού, αρχείο εθελοντών.
* Μεριμνά για την εξασφάλιση και διανομή των παρεχόμενων αγαθών/προϊόντων.
* Συμμετέχει σε και συντονίζει δράσεις δημοσιότητας και δικτύωσης, όπως ενδεικτικά σε δράσεις για την προσέλκυση χορηγών, εθελοντών και τη διασύνδεση με την κοινότητα.
* Συμμετέχει σε συναντήσεις και εκπαιδεύσεις του προσωπικού και των εθελοντών.

**Μάγειρας - Μαγείρισσα**

* Μεριμνά για την τήρηση των κείμενων υγειονομικών κανονισμών για την παρασκευή και διανομή του φαγητού.
* Είναι υπεύθυνος/η για την τήρηση και ανανέωση του βιβλιαρίου - πιστοποιητικού υγείας του καθώς και οφείλει να φορά τα είδη ατομικής προστασίας (ρόμπα και γάντια).
* Φροντίζει για την έγκαιρη τακτοποίηση των προμηθευομένων τροφίμων στον κατάλληλο χώρο αποθήκευσης αυτών.
* Είναι υπεύθυνος/η παρασκευής των γευμάτων και συνεργάζεται με τον κοινωνικό λειτουργό για ειδικό διαιτολόγιο, εάν απαιτηθεί.
* Είναι υπεύθυνος/η για την καθαριότητα και υγιεινή του χρησιμοποιούμενου εξοπλισμού.
* Λαμβάνει μέρος στην προμήθεια των πρώτων υλών και επιμελείται την τήρηση αρχείου εισαγωγής – εξαγωγής και υπογράφει γι' αυτό.
* Κατανέμει και συντονίζει την εργασία του προσωπικού.
* Επιβλέπει την τάξη και την καθαριότητα.
* Εξασφαλίζει τη διανομή των γευμάτων και σε περίπτωση απουσίας βοηθού μαγείρου συμμετέχει στη διανομή του φαγητού.
* Έχει την ευθύνη για την καλή απόδοση του μαγειρείου - κουζίνας.
* Είναι αποκλειστικά υπόλογος/η για τα μαγειρικά σκεύη και λοιπά είδη εστίασης που παραλαμβάνει και οφείλει να φροντίζει για την καλή συντήρηση και καθαριότητα -καθαρισμό αυτών, ευθυνόμενος για κάθε απώλεια ή αδικαιολόγητη καταστροφής τους.
* Συμμετέχει στους διάφορους ελέγχους.
* Επιβλέπει την επιμόρφωση του υπόλοιπου προσωπικού της κουζίνας.

**Βοηθός μαγείρου**

* Αναλαμβάνει όλα τα καθήκοντα του μάγειρα κατά την απουσία του.
* Υποστηρίζει το μάγειρα στην προετοιμασία και παρασκευή των γευμάτων.
* Μεριμνά για την τήρηση των κείμενων υγειονομικών κανονισμών για την παρασκευή και διανομή του φαγητού.
* Μεριμνά για την καθαριότητα και υγιεινή του χρησιμοποιημένου εξοπλισμού.
* Λαμβάνει μέρος στην προμήθεια των πρώτων υλών.
* Κατανέμει και συντονίζει την εργασία του προσωπικού.
* Επιβλέπει την τάξη και την καθαριότητα.
* Βοηθά τον μάγειρα στην προετοιμασία του φαγητού και την καθαριότητα του μαγειρείου και των σκευών και είναι συνυπεύθυνος για την καλή κατάσταση και για κάθε απώλεια ή αδικαιολόγητη καταστροφή των ειδών εστίασης.
* Μεριμνά για την καλή απόδοση του μαγειρείου-κουζίνας.
* Συμμετέχει στους διαφόρους ελέγχους.
* Είναι υπεύθυνος/η για την τήρηση και ανανέωση του βιβλιαρίου- πιστοποιητικού.

υγείας του καθώς και οφείλει να φορά τα είδη ατομικής προστασίας (ρόμπα και γάντια).

* Εκτελεί τις εργασίες καθαριότητας του μαγειρείου και της αποθήκης τροφίμων.

**Βοηθητικό προσωπικό:**

* Υποστηρίζει την ομαλή λειτουργία της Δομής και τις όλες διαδικασίες για τη συντήρηση αυτού.
* Συμβάλλει στη διαδικασία υποδοχής ωφελουμένων.
* Φροντίζει τα είδη που προέρχονται από «δεύτερο χέρι» να είναι σε άριστη κατάσταση.
* Μεριμνά για τη διανομή των παρεχόμενων αγαθών/προϊόντων.
* Συμμετέχει σε δράσεις για την προσέλκυση χορηγών, εθελοντών και τη διασύνδεση με την κοινότητα.
* Τηρεί το αρχείο εθελοντών και ενημερώνει το βιβλίο δωρεών.
* Συμμετέχει σε συναντήσεις και εκπαιδεύσεις του προσωπικού και των εθελοντών.

Οι παραπάνω αρμοδιότητες είναι ενδεικτικές και κάθε περαιτέρω εργασία που θα προκύψει θα καθοριστεί από την Προϊσταμένη Δ/νσης Κοινωνικής Μέριμνας, Παιδείας και Αθλητισμού.

|  |
| --- |
| **ΑΡΘΡΟ 7** |
| **ΤΡΟΦΟΔΟΣΙΑ ΔΟΜΗΣ** |

1. Το Κοινωνικό Παντοπωλείο & η Δομή Παροχής Συσσιτίου αναλαμβάνει την αποθήκευση υλικών/ προϊόντων και τη διάθεση προϊόντων/ γευμάτων σε ιδιώτες δικαιούχους, με την ακόλουθη διαδικασία:

* Υλικά/ Προϊόντα προσκομίζονται από τους ενδιαφερόμενους χορηγούς στο Κοινωνικό Παντοπωλείο & τη Δομή Παροχής Συσσιτίου τις μέρες και ώρες λειτουργίας του.
* Τα παραδιδόμενα υλικά/ προϊόντα προς χορήγηση σε δικαιούχους ή για την παρασκευή των γευμάτων προς χορήγηση σε δικαιούχους ή προς ανακύκλωση-καταστροφή καταγράφονται αναλυτικά.
* Κατόπιν αυτών, το προσωπικό του Κοινωνικού Παντοπωλείου & της Δομής Παροχής Συσσιτίου εφαρμόζει ποιοτικό έλεγχο στα προσκομισθέντα υλικά/ προϊόντα ελέγχοντας: την ημερομηνία λήξης, την κατάσταση τον περιεχομένου και της συσκευασίας, το είδος τον υλικού/ προϊόντος και τον τρόπο αποθήκευσης του. Εν συνέχεια, καταγράφονται, ταξινομούνται και τοποθετούνται σε προθήκες ανάλογα με την κατηγορία τον υλικού/ προϊόντος ή στο ψυγείο. Τα υλικά/ προϊόντα που αποκλείονται στον ποιοτικό έλεγχο καταγράφονται και οδηγούνται προς ανακύκλωση-καταστροφή (καταγραφή στο Μηνιαίο Κατάλογο Εισερχομένων Προϊόντων).

2. Στο πλαίσιο της ορθής λειτουργίας τον Κοινωνικού Παντοπωλείου & της Δομής Παροχής Συσσιτίου τηρούνται:

* Μηνιαίος Κατάλογος Εισερχομένων Προϊόντων.
* Δελτίο Ημερήσιας Καταγραφής Εισερχόμενων Ωφελούμενων.

|  |
| --- |
| **ΑΡΘΡΟ 8** |
| **ΔΙΚΑΙΟΥΧΟΙ** |

1. Δυνητικοί Δικαιούχοι των υπηρεσιών παν παρέχει το Κοινωνικό Παντοπωλείο & η Δομή Παροχής Συσσιτίου είναι άτομα/νοικοκυριά που διαμένουν στον Δήμο, συμπεριλαμβανομένων των νόμιμα διαμενόντων πολιτών τρίτων χωρών ή ανιθαγενών), τα οποία βάσει κριτηρίων και σχετικών αποδεικτικών στοιχείων, βρίσκονται σε κατάσταση φτώχειας ή απειλούνται από φτώχεια (π.χ. ωφελούμενοι του Κοινωνικού Εισοδήματος Αλληλεγγύης και του ΤΕΒΑ**,** ανασφάλιστα άτομα με πολύ χαμηλό ετήσιο εισόδημα, κλπ.), καθώς και οι δικαιούχοι/αιτούντες διεθνούς προστασίας.

Οι ωφελούμενοι του προγράμματος ΤΕΒΑ μπορούν να παραλαμβάνουν από το Κοινωνικό Παντοπωλείο τα αγαθά που τους αναλογούν στο πλαίσιο του εν λόγω Προγράμματος (ΤΕΒΑ) εφόσον επιλέξουν τη συγκεκριμένη δομή ως σημείο παραλαβής και εφόσον το Κοινωνικό Παντοπωλείο συνεισφέρει στη διανομή των αγαθών του ΤΕΒΑ, όπως έχει περιγραφεί σε προηγούμενο τμήμα. Διευκρινίζεται ότι οι ωφελούμενοι του ΤΕΒΑ **δικαιούνται διανομή βασικών αγαθών που καλύπτονται ΜΟΝΟ από το ΤΕΒΑ, ΔΕΝ δικαιούνται τα αγαθά που διαθέτει η δομή στο πλαίσιο της συγχρηματοδότησής της από το ΕΚΤ**.

Τα βασικά αγαθά που διαθέτει το κοινωνικό παντοπωλείο από άλλες πηγές (άμεση προμήθεια, συνδρομή του οικείου Δήμου, χορηγίες και δωρεές) διανέμονται στους λοιπούς ωφελούμενους της δομής (εκτός των ωφελουμένων του ΤΕΒΑ).

Οι ωφελούμενοι θα επανεξετάζονται τουλάχιστον στις αρχές κάθε έτους σε ότι αφορά στις προϋποθέσεις ένταξής τους προκειμένου να διαπιστωθεί πιθανή αλλαγή στην κοινωνικοοικονομική τους κατάσταση, λαμβάνοντας, επιπλέον, υπόψη το όριο της φτώχειας όπως αυτό θα ορίζεται από την ΕΛΣΤΑΤ ετησίως, χωρίς να απαιτείται στην περίπτωση αυτή τροποποίηση του παρόντος Κανονισμού.

1. Πιο συγκεκριμένα κριτήρια επιλογής θεσπίζει ο δικαιούχος της δράσης, σε συνεργασία με την Κοινωνική Υπηρεσία του οικείου δήμου ανάλογα με τη δυναμικότητα και τις δυνατότητές του, με απόφαση Δημοτικού Συμβουλίου.

|  |
| --- |
| **ΑΡΘΡΟ 9** |
| **ΚΑΡΤΑ ΔΙΚΑΙΟΥΧΟΥ** |

1. Η κάρτα δικαιούχου του Κοινωνικού Παντοπωλείου και της Δομής Παροχής Συσσιτίου χορηγείται σε όποιον πληροί τις προϋποθέσεις του άρθρου 8 του παρόντος Κανονισμού και έχει κριθεί δικαιούχος σύμφωνα με τα κριτήρια επιλογής.

2. Η κάρτα δικαιούχου είναι αυστηρά προσωπική και αναγράφει τα στοιχεία του δικαιούχου. Όταν πρόκειται για οικογένεια που συμβιώνει αρμονικά θα χορηγείται μόνο μια (1) κάρτα δικαιούχου και όχι σε κάθε μέλος της ξεχωριστά.

3. Η κάρτα δικαιούχου εκδίδεται με ισχύ ενός (1) έτους. Στην κάρτα αναγράφεται το χρονικό διάστημα που ισχύει για τη χρήση των υπηρεσιών του Κοινωνικού Παντοπωλείου και της Δομής Παροχής Συσσιτίου. Η κάρτα ανανεώνεται εφόσον κρίνεται απαραίτητο υπό την προϋπόθεση ότι δεν έχει επέλθει στο μεταξύ μεταβολή της κοινωνικοοικονομικής κατάστασης του δικαιούχου.

4. Εάν ο κάτοχος – δικαιούχος της κάρτας, δεν είναι σε θέση να παρευρίσκεται ο ίδιος στο Κοινωνικού Παντοπωλείου και της Δομής Παροχής Συσσιτίου, λόγω ηλικίας ή άλλων προβλημάτων υγείας, δύναται να τα παραλάβει εκπρόσωπος εφόσον προσκομίσει εξουσιοδότηση με γνήσιο υπογραφής .

|  |
| --- |
| **ΑΡΘΡΟ 10** |
| **ΔΙΚΑΙΟΛΟΓΗΤΙΚΑ ΕΓΓΡΑΦΗΣ** |

Τα δικαιολογητικά που εξετάζονται για την ένταξη στο πρόγραμμα του Δημοτικού Κοινωνικού Παντοπωλείου και της Δομής Παροχής Συσσιτίου είναι:

**(Ι) Υποχρεωτικά δικαιολογητικά,** για όλους τους υποψηφίους δυνητικούς δικαιούχους:

1) Αίτηση του ενδιαφερομένου, σύμφωνα με τυποποιημένο υπόδειγμα αίτησης που χορηγεί η αρμόδια υπηρεσία του Δήμου.

2) Πιστοποιητικό οικογενειακής κατάστασης.

3) Πιστοποιητικό γέννησης για ανήλικους.

4) Φωτοτυπία αστυνομικής ταυτότητας ή διαβατηρίου και άδειας παραμονής σε ισχύ.

5) Βεβαίωση μόνιμης κατοικίας από τον Δήμο ή αντίγραφο λογαριασμού Δημόσιας Επιχείρησης Κοινής Ωφέλειας ή αντίγραφο μισθωτηρίου συμβολαίου μέσω ΤΑΧΙS, από το οποίο πιστοποιείται η διεύθυνση κατοικίας.

6) Αντίγραφο της τελευταίας δήλωσης φορολογίας εισοδήματος (έντυπο Ε1) και αντίγραφο του εκκαθαριστικού σημειώματος φυσικών προσώπων.

7) Αντίγραφο δήλωσης στοιχείων ακινήτων (έντυπο Ε9) ή υπεύθυνη δήλωση περί μη κατοχής ακίνητης περιουσίας όλων των προστατευόμενων μελών.

8) Μία μικρή φωτογραφία τύπου διαβατηρίου του αιτούντος.

**(ΙΙ) Δικαιολογητικά, κατά περίπτωση,** ανάλογα με την κατάσταση του υποψηφίου- δυνητικού δικαιούχου:

1) Κάρτα ανεργίας σε ισχύ, εφόσον πρόκειται για άνεργο (των αιτούντων ή και προστατευόμενων μελών).

2) Επίσημη Ιατρική Γνωμάτευση, εφόσον υπάρχει πρόβλημα υγείας (των αιτούντων ή και προστατευόμενων μελών).

3) Γνωμάτευση Πρωτοβάθμιας Επιτροπής περί ποσοστού αναπηρίας ή Κέντρου Πιστοποίησης Αναπηρίας (ΚΕ.Π.Α.), εφόσον πρόκειται για Άτομα με Ειδικές Ανάγκες (των αιτούντων ή και προστατευόμενων μελών).

4) Αντίγραφο εξατομικευμένης έκθεσης κοινωνικής έρευνας από αρμόδια δημόσια ή δημοτική υπηρεσία, εφόσον υπάρχει, με την οποία μπορεί να διαπιστωθεί η κοινωνική κατάσταση, οι συνθήκες και οι δυσχέρειες διαβίωσης του ατόμου ή της οικογένειας (διάσταση, μονογονεϊκότητα, πολυτεκνία, αδυναμία εξυπηρέτησης, αστεγία κλπ).

6) Βεβαίωση δανείου πρώτης κατοικίας.

7)Εγκεκριμένη αίτηση ΚΕΑ (Κοινωνικό Εισόδημα Αλληλεγγύης).

8) Νόμιμα δικαιολογητικά για μετανάστες, ομογενείς.

9) Οποιοδήποτε άλλο δικαιολογητικό κριθεί απαραίτητο να ζητηθεί κατά περίπτωση.

Οι δικαιούχοι οφείλουν την επανυποβολή των απαιτούμενων δικαιολογητικών για την παραμονή τους στο πρόγραμμα του Κοινωνικού Παντοπωλείου & της Δομής Παροχής Συσσιτίου στις αρχές κάθε έτους προκειμένου να επανεξεταστεί η εγκυρότητά τους. Τα στοιχεία των αιτούντων και των τελικών δικαιούχων είναι απόρρητα και τα διαχειρίζονται μόνο οι αρμόδιοι υπάλληλοι της Δομής και του Τμήματος Κοινωνικής Μέριμνας και Εθελοντισμού της Διεύθυνσης Κοινωνικής Προστασίας, Παιδείας και Πολιτισμού του Δήμου. Πρόσβαση στα στοιχεία αυτά μπορούν να έχουν και τα μέλη τηςΟμάδας 'Εργου, που δεσμεύονται για την εχεμύθειά τους.

Τα δικαιολογητικά υποβάλλονται από τους δικαιούχους σε συγκεκριμένη χρονική περίοδο η οποία θα δημοσιοποιείται κάθε φορά. Τα δικαιολογητικά συγκεντρώνονται και αξιολογούνται από τον συντονιστή της δομής, ο οποίος καταρτίζει την τελική κατάσταση των δικαιούχων και την υποβάλλει στο Δημοτικό Συμβούλιο για έγκριση, όπως απαιτείται από τις αρχές προστασίας προσωπικών δεδομένων και όπως αρμόζει στο σεβασμό της ανθρώπινης αξιοπρέπειας και στη διατήρηση της ανωνυμίας. Μετά τον έλεγχο και την αξιολόγηση των υποβληθέντων αιτήσεων – δικαιολογητικών των υποψήφιων δικαιούχων, και την έγκριση του Δημοτικού Συμβουλίου, καθορίζονται οι τελικοί δικαιούχοι των υπηρεσιών της δομής.

|  |
| --- |
| **ΑΡΘΡΟ 11** |
| **ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΔΙΚΑΙΟΥΧΩΝ** |

1. Οι δικαιούχοι οφείλουν να σέβονται το προσωπικό και τους χώρους τον Κοινωνικού Παντοπωλείου & της Δομής Παροχής Συσσιτίου και να τηρούν ότι προβλέπεται από τον παρόντα Κανονισμό.
2. Οι δικαιούχοι προκειμένου να συμμετέχουν στο πρόγραμμα του Κοινωνικού Παντοπωλείου & της Δομής Παροχής Συσσιτίου οφείλουν να προσκομίζουν οποιοδήποτε συμπληρωματικό δικαιολογητικό ζητηθεί από τα Στελέχη του Κοινωνικού Παντοπωλείου & της Δομής Παροχής Συσσιτίου ή από το Τμήμα Κοινωνικής Μέριμνας και Εθελοντισμού της Διεύθυνση Κοινωνικής Προστασίας, Παιδείας και Πολιτισμού του Δήμου.
3. Ο κάθε δικαιούχος (άτομο ή οικογένεια) δικαιούται να λαμβάνει συγκεκριμένα προϊόντα/γεύματα, ανάλογα με τις ανάγκες του, τα οποία Θα ετοιμάζονται και παραδίδονται από το προσωπικό του Κοινωνικού Παντοπωλείου & της Δομής Παροχής Συσσιτίου, σε πακέτο ή άλλη κατάλληλη συσκευασία.
4. Οι δικαιούχοι έχουν δικαίωμα χρήσης των υπηρεσιών του Κοινωνικού Παντοπωλείου *&* της Δομής Παροχής Συσσιτίου για ένα (1) έτος, με τη λήξη του οποίου Θα κατατίθενται όλα τα απαραίτητα δικαιολογητικά για να επαναξιολογηθούν.
5. Δικαιούχος δύναται να απωλέσει το δικαίωμα συμμετοχής στο πρόγραμμα παροχών τον Κοινωνικού Παντοπωλείου & της Δομής Παροχής Συσσιτίου εφόσον συντρέχει για το δικαιούχο μία από τις ακόλουθες προϋποθέσεις:

* Παραβεί τον παρόντα Κανονισμό.
* Υποβάλει ψευδή δήλωση ή αναληθή ως προς την ακρίβειά τους δικαιολογητικά.
* Εξαντλήσει την ημερομηνία που έχει δικαίωμα χρήσης των παροχών τον Κοινωνικού Παντοπωλείου & της Δομής Παροχής Συσσιτίου και δεν έχει υποβάλει εκ νέον αίτηση σύμφωνα με την παράγραφο 4 τον παρόντος άρθρον ή έχει υποβάλει εκ νέον αίτηση η οποία απορρίφθηκε.
* Δημιουργήσει πρόβλημα στο προσωπικό τον Κοινωνικού Παντοπωλείου & της Δομής Παροχής Συσσιτίου.

Εφόσον παύσουν να συντρέχουν οι προϋποθέσεις που ορίζουν διατάξεις του παρόντος Κανονισμού και δεν ενημερώσει αμέσως τον Δικαιούχο Φορέα στην περίπτωση που αλλάξουν οι συνθήκες τον δικαιούχου, ώστε να μην πληροί πλέον τα κριτήρια για τη λήψη των παροχών του Κοινωνικού Παντοπωλείου & της Δομής Παροχής Συσσιτίου. (π.χ. εάν προσληφθεί και αποκτήσει εισόδημα και ασφαλιστική κάλυψη) .

Σε περίπτωση μεταβολής του τόπου διαμονής ή και της κοινωνικοοικονομικής κατάστασης όπως γάμος, απόκτηση τέκνου, διάσταση, έναρξη εργασίας κλπ. του αιτούντος ο δικαιούχος θα πρέπει να ενημερώσει άμεσα την αρμόδια υπηρεσία.

Για την διαπίστωση των δηλωθέντων από τον αιτούντα μπορεί να διενεργηθεί και κοινωνική έρευνα α) όταν κρίνεται κρίνεται απαραίτητο για την διαμόρφωση της εισήγησης του κοινωνικού λειτουργού και β) εάν περιέλθουν σε γνώση της υπηρεσίας με οποιονδήποτε τρόπο στοιχεία ενδεικτικά ψευδούς δήλωσης.

- Προβεί σε παράνομες ενέργειες.

1. Οι υπάλληλοι τον Κοινωνικού Παντοπωλείου & της Δομής Παροχής Συσσιτίου, σε συνεργασία με την Ομάδα 'Εργου, εάν συντρέχει οποιαδήποτε από τις πιο πάνω αναφερόμενες (εδάφιο 5) περιπτώσεις, δύναται να λάβουν όλα τα ενδεικνυόμενα νόμιμα μέτρα εναντίον τον δικαιούχου, περιλαμβανομένης της διαγραφής τον από το Κοινωνικό Παντοπωλείο & τη Δομή Παροχής Συσσιτίου και την απαγόρευση της εισόδου του στους χώρους όπου στεγάζεται.

|  |
| --- |
| **ΑΡΘΡΟ 12** |
| **Πιστοποίηση φυσικού αντικειμένου** |

Το φυσικό αντικείμενο των πράξεων θα πρέπει να πιστοποιείται στο σύνολό του. Η πιστοποίηση του φυσικού αντικειμένου μπορεί, ενδεικτικά, να πραγματοποιείται με τα παρακάτω:

1. Κατάλογο με τούς ανθρωπομήνες απασχόλησης των στελεχών της Δομής.
2. Ημερήσια υπογεγραμμένα παρουσιολόγια στελεχών της Δομής.
3. Ημερήσιες καρτέλες καταγραφής εισερχομένων δικαιούχων στη Δομή.
4. Ατομικές εκθέσεις στελεχών για την παροχή υπηρεσιών και προϊόντων/ γευμάτων σε ωφελούμενούς, με ξεχωριστή αναφορά στις παραπομπές σε Κέντρο Κοινότητας ή άλλες δομές.
5. Έντυπο και ψηφιακό υλικό συναντήσεων — συνεργασιών Δικτύωσης με αναφορά των στοιχείων των συμμετεχόντων, ημερομηνία, ημερήσια διάταξη, έγγραφα συμφωνιών, site, κλπ ανάλογα με το είδος της δράσης.
6. Κατάλογο εισερχομένων προϊόντων ανά πηγή (αγορά, χορηγία, δωρεά καθώς και στοιχεία προμηθευτή/χορηγού) και ανά κατηγορία ειδών.
7. 'Εντυπο και ψηφιακό υλικό από δράσεις Δημοσιότητας (φωτογραφίες, προσκλήσεις, φυλλάδια, λίστες αποδεκτών, λίστες συμμετεχόντων, διανεμηθέν υλικό, κλπ ανάλογα με το είδος της δράσης).
8. Υλικό που παράχθηκε από τα στελέχη της Δομής.
9. Μηνιαία έκθεση πεπραγμένων της Δομής.
10. Συμβάσεις, παραδοτέα, κλπ (στις περιπτώσεις που συνάπτονται συμβάσεις έργου / υπηρεσιών).
11. Για όσα από τα παραπάνω στοιχεία τεκμηρίωσης τα δεδομένα συγκεντρώνονται στο πληροφοριακό σύστημα αρκούν οι αντίστοιχες εκτυπώσεις.

|  |
| --- |
| **ΑΡΘΡΟ 13** |
| **ΠΟΡΟΙ** |

Η χρηματοδότηση του Κοινωνικού Παντοπωλείου & της Δομής Παροχής Συσσιτίου καλύπτεται είτε από εθνικά, περιφερειακά και ευρωπαϊκά προγράμματα. Παράλληλα το Κοινωνικό Παντοπωλείο & η Δομή Παροχής Συσσιτίου δύναται να χρηματοδοτηθεί μέσω της προσέλκυσης πόρων από δωρεές - χορηγίες πολιτών επιχειρήσεων κ.ά/. Τέλος, ο Δήμος μπορεί να πραγματοποιεί προμήθειες τροφίμων και άλλων ειδών ανάλογα με τους διαθέσιμους δημοτικούς οικονομικούς πόρους και τις ανάγκες των πολιτών.

|  |
| --- |
| **ΑΡΘΡΟ 14** |
| **ΡΥΘΜΙΣΕΙΣ** |

Κάθε ζήτημα πού προκύπτει και δεν ρυθμίζεται από τον παρόντα κανονισμό θα αντιμετωπίζεται με απόφαση Δημοτικού Συμβουλίου.

|  |
| --- |
| **ΑΡΘΡΟ 15** |
| **ΙΣΧΥΣ ΤΟΥ ΚΑΝΟΝΙΣΜΟΥ** |

Η ισχύς τον κανονισμού αρχίζει από την ψήφισή του από το Διοικητικό Όργανο τον Δικαιούχου Φορέα της Πράξης.

Ο Κανονισμός, εναρμονισμένος με την εκάστοτε ισχύουσα νομοθεσία, εγκρίνεται, συμπληρώνεται και τροποποιείται με απόφαση του Δημοτικού Συμβουλίου.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 251/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*