

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 14/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:246/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΨΩΗΣΩΨΑ-4Σ6** | «**Επιχορήγηση Ιεράς Μητρόπολης Νικοπόλεως και Πρεβέζης για την κοινωνική δομή«Κοινωνικό Παντοπωλείο»»** |

Στην Άρτα σήμερα την 2α του μηνός Μαΐου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 9582/27-4-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Παπάζογλου Χαράλαμπος 4. Τράμπας Κωνσταντίνος 5. Νταλάκας Δημήτριος 6. Πανέτας Γεώργιος 7. Καραγεώργος Γεώργιος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος 12. Γραμματικού-Παπατσίμπα Θεανώ | 1. Κουτρούμπα Άννα-Μαρία 2. Βλάχος Μιχαήλ 3. Κοσμάς Ηλίας 4. Παπαλέξης Ιωάννης 5. Βασιλάκη-Μητρογιώργου Βικτωρία 6. Βλάρας Γρηγόριος 7. Κιτσαντά Ευαγγελίτσα 8. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι: Μπαλάγκας Γεώργιος, Χαρακλιάς Κωνσταντίνος, Λιόντος Νικόλαος, Σφήκας Δημήτριος, Πετανίτης Δημήτριος, Μιλτιάδους Γεώργιος, Στασινός Παύλος, Παπαμιχαήλ Κων/νος Ντέμσια Αικατερίνη, Ζυγουβέλης Παναγιώτης, Κατσαντούλα Αναστασία, Παπακίτσος Στέφανος και Ξυλογιάννης Άγγελος .

Στη συνεδρίαση παραβρέθηκαν ο Πρόεδρος της ΔΕ Κωστακιών και οι Πρόεδροι των Τοπ. Κοινοτήτων Πιστιανών και Καμπής οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών

Ομόφωνα το Δημοτικό Συμβούλιο αποφάσισε για την συζήτηση πέντε (5) έκτακτων θεμάτων.

Οι κ.κ. Κοσμάς και Παπαιωάννου αποχώρησαν μετά την συζήτηση του 1ου τακτικού θέματος.Η κα Κιτσαντά αποχώρησε μετά την συζήτηση του 5ου τακτικού θέματος

Ο Πρόεδρος κήρυξε την έναρξη της συνεδρίασης και εισηγούμενος το 10ο τακτικό  θέμα της ημερήσιας διάταξης «Επιχορήγηση Ιεράς Μητρόπολης Νικοπόλεως και Πρεβέζης για την κοινωνική δομή «Κοινωνικό Παντοπωλείο»» έθεσε υπόψη του Συμβουλίου τα εξής:

Με την υπ.αρ. 9559/27-4-2018 αιτήσή της, η Ιερά Μητρόπολη Νικοπόλεως και Πρεβέζης καλεί το Δήμο Αρταίων να την επιχορηγήσει για την κοινωνική της δομή «Κοινωνικό Παντοπωλείο». Πρόκειται για μία πρωτοβουλία της Ι.Μ. Νικοπόλεως και Πρεβέζης που ήρθε ως αποτέλεσμα της οικονομικής κρίσης που μαστίζει τη χώρα μας και λειτουργεί ως συμπληρωματική αρωγή στα οικονομικά βοηθήματα που προσφέρει η Ι.Μ. μέσω του Φιλόπτωχου Ταμείου της. Στην επισυναπτόμενη αίτηση της Ι.Μ. Νικοπόλεως και Πρεβέζης περιγράφεται λεπτομερέστερα ο ρόλος που καλείται να παίξει αυτή η κοινωνική δομή.

Με το παρόν εισηγούμαστε την ενίσχυση της Ι.Μ. Νικοπόλεως και Πρεβέζης, στηρίζοντας μία κοινή προσπάθεια προσφοράς αξιοπρεπών συνθηκών διαβίωσης των πολιτών κι επιχορηγώντας την Ιερά Μητρόπολη Νικοπόλεως και Πρεβέζης με το ποσό των οκτώ χιλιάδων ευρώ (8.000,00€). Το ποσό θα καλυφθεί από τον Κ.Α. 00 – 6736 «Επιχορηγήσεις σε Πολιτιστικούς Συλλόγους και Σωματεία» οικονομικού έτους 2018, στον οποίο υπάρχει διαθέσιμη πίστωση.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α. Την Επιχορήγηση Ιεράς Μητρόπολης Νικοπόλεως και Πρεβέζης για την κοινωνική δομή «Κοινωνικό Παντοπωλείο» με το ποσό των οκτώ χιλιάδων ευρώ (8.000,00€).

Το ποσό θα καλυφθεί από τον Κ.Α. 00 – 6736 «Επιχορηγήσεις σε Πολιτιστικούς Συλλόγους και Σωματεία» οικονομικού έτους 2018, στον οποίο υπάρχει διαθέσιμη πίστωση.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 246/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*